तुम कहाँ जा रहे हो? हमारा काम ख़त्म नहीं हुआ।
यह जैफ़री को मारने में असफल रहा। सब ख़त्म हो गया है।
यह अभी भी काम कर सकता है।
नहीं, नहीं कर सकता है। हमें दोबारा कभी दूसरा मौका नहीं मिलेगा।
हमें इस देश से निकलना होगा।
तुम ठिकाने लगाने के लिए एक और लाश चाहते हो?
- बंदूक नीचे रखो। - मैं तुम्हें भी मार दूँगा।
- गिम्बॉल मर गया। - वह कैसे मरा?
लंदन के मेयर के पद के उम्मीदवार, डेनिस गिम्बॉल की मौत हो गई
यह देश एकदम पागल है।
किसे परवाह है कि यह कैसे हुआ। इससे असर तो वही पड़ेगा।
यह अभी भी काम कर सकता है।
हम सफल होंगे…
…अगर हम सब साथ काम करेंगे।
मैं हमेशा से साथ था। मैं नहीं हूँ जो विफल हो गया।
क्या?
यह मत सोचो कि तुम्हारे पिता मेरे कप्तान थे
और हमने साथ खाना खाया है, इसलिए मैं यह बंदूक नहीं चलाऊँगा।
बस भी करो, दोस्तों।
यह पागलपन है।
यह हमें ब्रिटिश लोगों के साथ करना है।
दोबारा मुझसे मुँह मोड़कर गए,
तो मैं तुम्हारी खोपड़ी के पिछवाड़े में गोली मार दूँगा।
अब चलो, उन्हें अँधा करें।
मिक हेरन के उपन्यास लंदन रूल्स पर आधारित
स्लो हॉर्सेज़
पुलिस को घटनास्थल पर बुलाया गया
जहाँ 60 साल से ऊपर की उम्र के एक आदमी की लाश मिली थी।
और उसे पराचिकित्सकों ने घटनास्थल पर ही मृत क़रार दे दिया।
पुलिस ने यह पुष्टि भी की है कि वहाँ कोई संदेहजनक हालात नहीं थे…
टैवर्नर आए हैं।
…और अब इस घटना को
स्वास्थ्य और सुरक्षा कार्यकारी को सौंप दिया गया है।
मिस्टर गि…
हम यह जानते हैं।
फ़्लाइट पूछताछ की शुरुआत कर रही है। मैं वहाँ नीचे जा रही हूँ।
पता है क्या, मुझे यह बाद में पढ़ना पड़ेगा।
अगर मैं चलते-चलते पढ़ता हूँ, तो मुझे
- मतली होने लगती है। - तारा यूनिस, 28 साल की लीबियाई महिला है।
उसके माता-पिता 2011 के तख़्तापलट के दौरान त्रिपोली से भाग आए थे, यहाँ बसने की कोशिश की,
नहीं बस पाए, पैरिस रहने चले गए, वह एक साल पहले वापस आई थी।
आदर्श स्टूडेंट, कोई आपराधिक रिकॉर्ड नहीं है।
कोई विशिष्ट करियर चुनाव नहीं है, वर्तमान में इवेंट आयोजन में काम कर रही है।
ठीक है। कोई राजनैतिक झुकाव?
कोई संदेहजनक बातें नहीं मिलीं।
उसकी उम्र की एक शिक्षित महिला के लिए सामान्य सक्रियता है।
हैशटैग ज़्यादा, नतीजे कम।
गिम्बॉल पर कोई ख़बर?
हाँ, वह कार्यक्रम की जगह के पीछे वाली गली में था
और पेंट का एक डब्बा एक मचान से लुढ़ककर उसके सिर पर गिर गया।
सच में? अच्छा है।
अच्छा नहीं है। ज़ाहिर है, अच्छा नहीं है।
हालाँकि…
मेरा मतलब है कि मुझे बस ख़ुशी है कि गड़बड़ी का कोई संदेह नहीं है।
सच में।
गिम्बॉल के एक समर्थक ने ऐबट्सफ़ील्ड में बहुत सारे लोगों को मारा था।
गिम्बॉल ख़ुद मृत पाया गया…
साज़िश चिल्लाने वाले लोग तो उस पर कूद पड़ेंगे, है ना?
क्या तुम्हें ऐबट्सफ़ील्ड के बारे में पहले से पता था?
मैंने तुमसे कहा है कि मुझे ऐबट्सफ़ील्ड के बारे में कुछ नहीं मालूम।
मुझे मालूम है।
मैं उस हत्याकांड के बाद वहाँ गई थी। ग्यारह लोग मारे गए थे।
पत्नियाँ, पति, माता-पिता, बच्चे। ज़िंदगियाँ तबाह हो गईं।
मैं बस रॉडी की गर्लफ़्रेंड हूँ, ठीक है?
तारा, मेरी समस्या, और इस इमारत में मौजूद बहुत से लोगों को यह समस्या है
कि जब तुम रॉडी को डेट करने की बात करती हो, वह विश्वसनीय नहीं लगता है।
क्योंकि हम उससे मिल चुके हैं।
ठीक है,
तो वह मेरी पसंद का आदमी नहीं है।
मुझे नहीं लगता वह किसी की भी पसंद है।
पर अगर चार नक़ाबपोश आदमी तुम्हारे फ़्लैट में घुस आएँ
और तुम्हारी खाल उधेड़ने की धमकी दें, अगर तुमने रॉडी हो को नहीं फँसाया,
तो शायद वह अचानक तुम्हारी पसंद बन जाएगा।
लैंब पेशाब वाला अंडरपास।
कपड़ों की एक दुकान मिल गई।
क्या कुछ पैसे बाकी बचे थे?
- ये ले आया। - अच्छा?
हाँ, मैं देख सकता हूँ।
- मेरे पैसों से, शुक्रिया। - तुम्हें चाहिए?
चेरी? नहीं, मुझे नहीं चाहिए। शुक्रिया।
लैंब हमसे मिलना चाहते हैं।
फिर जाकर कपड़े बदलो।
हाँ, बदलता हूँ।
तुम गाड़ी चलाओ और मैं पीछे की सीट में कपड़े बदल लूँगा।
नहीं। मैं ये खाना चाहता हूँ।
तुम दोनों एक साथ कर सकते हो।
यह सुरक्षित नहीं है।
तुम जल्दी कर सकते हो? मुझे बीज फेंकने के लिए वह बैग चाहिए।
उन्हें सड़क पर थूक दो।
वह घिनौना है।
वह घिनौना है?
तुमने अभी कमबख़्त एक आदमी का क़त्ल कर दिया।
बैग।
हाँ। उसके लिए माफ़ करना।
माफ़ी तो तुम्हारा दोस्त, को माँगेगा।
मैं उसे ऑफ़िस से समय के बाद पीटूँगी। देखना।
ज़रूर। पता है, अगर तुम्हें कम शर्मिंदगी वाला बहाना चाहिए,
तो धीमे घोड़ों द्वारा बाँध दिए जाने के बजाय,
तुम यह कह सकते हो कि तुम किसी बॉन्डेज क्लब में फँस गए थे।
हम यहाँ, क्या, बस एक-दो घंटे के लिए थे?
तुम्हें यहाँ रोज़ रहना पड़ता है।
डेनिस गिम्बॉल, एक स्वतंत्र उम्मीदवार…
मैंने तुम्हें जैफ़री की रक्षा करने के लिए भेजा था।
तुम्हारे विवरण की किसी महिला ने उस पर पानी की बोतल फेंकी थी।
मुझे उसे मंच से उतारना था।
हाँ, जैफ़री निशाना था।
मैंने एक बंदे को मंच के पीछे जाते हुए देखा जिसे वहाँ जाने की कोई ज़रूरत नहीं थी,
वह एक राइफ़ल छुपाकर अंदर ले गया।
इससे पहले कि कुछ होता, कैथरीन ने जैफ़री को मंच से उतार दिया।
ओह, तो तुमने कुछ फूँका है और यह नशे में है।
मैंने उसी गाड़ी तक उसका पीछा किया जो हो के घर के बाहर थी।
मैं उसकी आधी लाइसेंस प्लेट देख पाई।
मुझे लगा था तुम्हें कोकेन पसंद है, एलएसडी नहीं।
जैकसन, तुम वहाँ नहीं थे। जैफ़री को मारने की कोशिश की गई थी।
- हाँ, हमने उसकी जान बचाई। - तुमने उसकी जान नहीं बचाई।
गिम्बॉल मर गया, बेवकूफ़ों।
क्या?
लंदन के मेयर के पद के उम्मीदवार, डेनिस गिम्बॉल की मौत हो गई
रिवर और को का क्या कहना है?
मैं उनसे पार्क के पास मिलने जा रहा हूँ।
जानकारी लेने का अब तक का सबसे अच्छा समय होगा।
जैकसन, इसके बाद क्या होने वाला है?
अगर मुझे ठीक से याद है, तो अपने दुश्मन को अँधा करना है।
पर वह कुछ भी हो सकता है।
हाँ, पर यह देखते हुए कि "एक जनवादी नेता को मार दो"
इससे ज़्यादा स्पष्ट नहीं हो सकता था और हम उसे रोकने में विफल रहे,
मेरे ख़्याल से हम बड़ी मुसीबत में हैं।
हमें एमआई5 से निकाल दिया जाएगा, है ना?
हाँ।
वे हमें बाहर निकाल देंगे और हमें सीधे जेल में डाल देंगे।
मुझे अकेलेपन से कोई दिक़्क़त नहीं है।
हाँ, ख़ैर, मुझे है।
मेरे ख़्याल से तुम्हें नहीं है।
तुम गहन रूप से अकेले हो। मेरे ख़्याल से तुम्हें दिक़्क़त नहीं है।
तुम कम… मैं कमबख़्त… बस अपना कमबख़्त मुँह बंद रखो, ठीक है?
इसके बाद और कुछ मत बोलना।
और…
कमबख़्त चेरी खाना बंद करो!
किसी को नहीं पता कि हम वहाँ थे।
किसी को नहीं पता।
उस बंदे का क्या जो कमबख़्त गिम्बॉल से लड़ रहा था?
अश्वेत आदमी, ज्ञात नस्लवादी से लड़ रहा था,
ज्ञात नस्लवादी के खोपड़ी फूटने से मृत पाए जाने के बस कुछ ही पल पहले।
हमें उसकी चिंता करने की ज़रूरत नहीं है।
हाँ, ठीक है।
ठीक है। ठीक है।
ठीक है।
तो हम बस… हम बस वहाँ… हम वहाँ बहुत देर से पहुँचे थे।
हमें वहाँ पहुँचने में देर हो गई, लैंब। हाँ।
जो कि बहुत बुरा है, मैं समझता हूँ,
पर यह उसे सच में मार देने जितना बुरा नहीं है।
तुम्हें लगता है वह इस पर विश्वास करेंगे?
हाँ, मुझे लगता है वह विश्वास कर लेंगे।
मेरे ख़्याल से वह कर लेंगे।
मेरे ख़्याल से हम ठीक हैं।
वे क्यों चाहते थे कि तुम रॉडी को फँसाओ?
उन्होंने वजह नहीं बताई। उन्होंने…
उन्होंने बस मुझसे उसके बहुत क़रीब जाने को कहा। उनके…
उनके पास एक मनोवैज्ञानिक प्रोफ़ाइल थी कि मुझे क्या करना है और कैसे बर्ताव करना है।
वह ज़्यादातर आदमियों से अलग तो है नहीं,
बस…
बस उसके चुटकुलों पर हँसो और उससे कहो कि वह कितना शक्तिशाली आदमी है।
मैंने उनके लिए हो की चाबी की प्रति बनाई थी।
मुझे लगा था कि वे उसके घर में सेंध लगाएँगे या जासूसी के बग लगाएँगे या उसे धमकी देंगे।
पर मुझे नहीं पता था कि वे उसे मारने की कोशिश करेंगे। क़सम से।
तुम जानती हो कि रॉडी एमआई5 के लिए क्या करता है?
उन्होंने बस कहा कि उसका कंप्यूटरों से कोई लेना-देना है।
क्या उन्होंने तुम्हें उसके कंप्यूटर के साथ कुछ करने को कहा था?
मुझे उससे मुझे दिखाने को उकसाना था कि वह डेटाबेस में घुस सकता है।
और…
और जब वह कमरे से बाहर गया, मैंने उसमें एक कोड टाइप किया।
क्या वह तुम्हें याद है?
उन्होंने मेरे गले पर चाकू रखकर मुझे याद करवाया था।
तो, हाँ, मुझे याद है।
मैं इसे टेक्नोलॉजी टीम के पास ले जाती हूँ।
वे पहले ही सारे सिस्टम की जाँच कर चुके हैं और उन्हें छेड़छाड़ के कोई निशान नहीं मिले।
ख़ैर, मेरी सलाह है कि वे दोबारा जाँच करें।
ठीक है, जल्दी बताओ।
मैं टैवर्नर को सब बताने वाला हूँ और मैं जानना चाहता हूँ कि क्या गिम्बॉल की मौत इसलिए हुई
क्योंकि दूसरी तरफ़ वाले लोग बेहद पेशेवर हैं या इसलिए हुई क्योंकि तुम दोनों कमबख़्त बेकार हो।
मेरे हिसाब से दोनों है।
ख़ैर, हमें वह मृत मिला था।
एक पेंट के डब्बे से गिरने से।
तुम यह कह रहे हो कि एक हत्यारे ने उसे… पेंट के डब्बे से मार डाला?
मेरे ख़्याल से वे शायद उसे एक… एक दुर्घटना जैसा दिखाना चाहते थे।
असल में, वह काफ़ी शातिर चाल थी।
उन्होंने कमबख़्त पेंगुइन का बाड़ा उड़ा दिया।
उन्होंने उसे दुर्घटना जैसा दिखाने की ज़हमत नहीं उठाई।
हाँ, पर, मेरा मतलब, हमें नहीं पता अगर यह उन्हीं का काम था।
- हाँ, पता है। - नहीं, नहीं पता है। नहीं।
वह किसी का भी काम हो सकता है।
क्या मतलब है तुम्हारा कि किसी का भी काम हो सकता है?
एक भी इंसान का नाम लो जिसे पेंगुइनों से कोई द्वेष हो।
- बैटमैन। - भाड़ में जाओ।
देखिए, उन्होंने उसे मार दिया। ठीक है?
- मुझे अफ़सोस है। - वे उसे मारने की कोशिश नहीं कर रहे थे,
उनका निशाना जैफ़री था।
शर्ली और कैथरीन ने उनकी कोशिश विफल कर दी।
जब तक तुमने बोलना शुरू नहीं किया था, मुझे उनकी बात पर यक़ीन नहीं था।
ज़ाहिर है, वे दोनों को निशाना बनाना चाहते थे।
देखिए, मैं सच में
माफ़ी चाहता हूँ कि हम ठीक से काम नहीं कर पाए, ठीक है?
पर…
मैं जबसे तुम्हें जानता हूँ,
तुमने एक बार भी अपनी गड़बड़ियों की ज़िम्मेदारी नहीं ली है।
अब क्यों शुरुआत कर रहे हो?
शायद मैं बड़ा हो रहा हूँ।
इसका हुड नीचे क्यों है?
और इसके गाल लाल हैं। यह बेहद ख़ुश लग रहा है।
अब बताओ कि सच में क्या हुआ था?
यह एक दुर्घटना थी।
तुम मुझसे कह रहे हो कि गिम्बॉल के आँखें घुमाने वाले समर्थक,
जिनका दावा है कि डीप स्टेट यानी गुप्त तंत्र ने
उनके महान नेता को मार डाला, वे सही हैं।
हमने उसे नहीं मारा, ठीक है?
ख़ैर, तो फिर किसने मारा?
कोई उस पर हमला कर रहा था और मुझे लगा कि वह एक क़ातिल है।
और क्या वह था?
क्या वह क्या था?
क़ातिल!
- तकनीकी रूप से, नहीं… - भगवान के लिए।
- पर वह हो सकता था। - क्या कोई साबित कर सकता है कि तुम वहाँ थे?
नहीं, कोई नहीं।
उस बंदे के अलावा जिसे मैंने क़ातिल समझा था,
पर वह सब कुछ होने से पहले वहाँ से चला गया था।
उस पेंट के डब्बे से पहले।
ख़ैर, उसके लिए भगवान का शुक्र है, एह?
हाँ, मुझे नहीं लगता…
वह… आपको वह सुनने की ज़रूरत नहीं है।
तुमने अभी क्या कर दिया?
मैं बस सीढ़ी से नीचे आया हूँ। तुमने क्या कर दिया?
हाँ, यह वाक़ई मर गया है, है ना?
मेरे ख़्याल से यह रिकॉर्ड कर रहा है।
आप पार्क को नहीं बताएँगे, है ना?
ताकि वे स्लॉ हाउस को बंद कर दें?
नहीं, मैं कमबख़्त पार्क को नहीं बताऊँगा।
अब, तुम दोनों कमबख़्त मुझसे दूर रहना, एह?
और मुझ पर एक एहसान करना,
अगली बार जब तुम सड़क पार करो, तो कमबख़्त अपनी आँखें बंद करके करना।
मुझे कंप्यूटरों के बारे में कुछ नहीं मालूम।
मुझे नहीं मालूम उन्होंने मुझसे वह क्यों करने को कहा था।
क्या रॉडी को कभी कोई शक हुआ?
- हाँ? - नहीं। उसे बेवक़ूफ़ बनाना आसान था।
- उसे अंदर आने दो। - तुम रॉडी से कैसे मिली?
- लैंब आया है। - वह एक गेमिंग क्लब में जाता था।
यहाँ? क्यों?
वह कह रहा है कि उसे मालूम है कि इसके बाद क्या होने वाला है।
क्या, अब वह अंतर्यामी बन गया है?
मुझे लगता है हमें उसकी बात सुननी चाहिए।
हमें पता लगाना चाहिए कि ये आदमी कौन हैं
और इन्होंने हमारे डेटाबेस में आख़िर किया क्या है।
क्या तुम्हें पता है कि इस इमारत में धूम्रपान पूरी तरह निषेध है?
हम क़त्ल और लूटपाट और ब्लैकमेल कर सकते हैं, पर हमारे शरीर को एक पवित्र मंदिर रहना चाहिए।
ठीक है। क्या हम यह ख़त्म कर सकते हैं, प्लीज़?
हाँ, मैं कर रहा था।
हमने क़त्ल और लूटपाट और ब्लैकमेल किया है और अब वही हमारे साथ किया जा रहा है।
ऐबट्सफ़ील्ड,
ट्रैफ़िक में अवरोध, चिड़ियाघर में बम, गिम्बॉल।
गाँव पर हमला करो, यातायात को भंग कर दो, मीडिया पर कब्ज़ा कर लो, एक जनवादी नेता को मार दो।
एमआई5 की अस्थिरता फैलानी की एक पुरानी रणनीति है जिसका अब हम पर इस्तेमाल किया जा रहा है।
हाँ, पर हम भूल रहे हैं कि उस ट्रैफ़िक जाम को
असल में एक स्थापित विरोध दल ने अंजाम दिया था।
जिसकी कमान मेयर के बेटे ने संभाल रखी थी।
हाँ, पर उन्होंने उसका इस्तेमाल किया होगा, उसे फुसलाया होगा,
उसे दुनिया का अंत होने जैसा दर्शाया होगा।
तुमने मुझसे कहा था कि ऐबट्सफ़ील्ड हत्यारे को मारा गया था।
ख़ैर, किसी ने उसे बहकाया होगा, उसे एक बंदूक थमाई होगी।
ठीक है, फिर गिम्बॉल का क्या?
या वह बस एक इतनी-दुखद-भी-नहीं दुर्घटना थी।
हाँ, पर गिम्बॉल के मामले में बस उनकी क़िस्मत साथ दे गई।
वह सच में एक दुर्घटना थी।
निशाना जैफ़री था, पर मेरे लोगों ने उसे विफल कर दिया।
मैंने तुम्हें पहले बता दिया होता पर तुम्हें मुझ पर उससे भी कम विश्वास होता, जितना अभी हो रहा है।
और ऐसी योजना कौन बना सकता है?
ख़ैर, मेरे ख़्याल से हम नीचे यही पता लगाने की कोशिश कर रहे हैं।
ख़ैर, लीबियाई सबसे संभावित अपराधी हैं।
मतलब, यह देखते हुए कि जब हमने गद्दाफ़ी को मारने में मदद की थी,
हमने उन्हें बहुत मुसीबत में डाल दिया था।
और उसकी शेल्फ़ पर रखी किताबों को देखते हुए,
हो की गर्लफ़्रेंड लीबिया के इतिहास पर रिसर्च कर रही थी।
वह लीबियाई है, तख़्तापलट होने के बाद भाग आई थी।
हाँ, ख़ैर, यह साफ़ हो गया।
डैंडर ने मुझे एक गाड़ी की अधूरी लाइसेंस प्लेट दी थी जो हर घटनास्थल पर दिखती रहती है।
वह शायद नक़ली होगी, पर मैंने वह बाहर बैठे बच्चों में से एक को दे दी,
वे ट्रेस कर लेंगे।
और चूँकि मैं उदार महसूस कर रहा हूँ…
उस सूची में अगला काम है : अपने दुश्मन को अँधा कर दो।
हाँ, अंदर आओ। शुक्रिया।
दख़ल देने के लिए माफ़ कीजिए।
हैलो, डेवन!
इन्होंने जो आधी लाइसेंस प्लेट दी थी, हमने उसे ट्रेस कर लिया।
वह गाड़ी सिटी हवाईअड्डे के पास एक पार्किंग में खड़ी है।
वहाँ थोड़े समय पहले गोली चलने की रिपोर्ट आई थी। मैं अभी वहाँ जा रही हूँ।
हवाई यातायात नियंत्रण को नुकसान पहुँचाया जा सकता है।
पता है मुझे क्या लगता है?
मुझे लगता है तुम ध्यान भटकाने के किसी उद्देश्य से यहाँ आए थे
ताकि तुम हो की गर्लफ़्रेंड की बलि चढ़ाकर हो को बचा सको।
अगर तुम्हें एक मिनट के लिए भी लगा कि तुम उसके या तारा के पास पहुँच पाओगे,
वह तुम्हारा भ्रम होगा। ऐसा बिल्कुल नहीं होगा।
अगर तुम इसीलिए यहाँ आए थे, तो।
मैं यहाँ यह पता लगाने आया था कि कौन से वर्तमान या पूर्व लीबियाई सिक्योरिटी चीफ़ को
ब्रिटेन से लंबे समय से द्वेष है।
अब, अगर पता हो कि मुक़ाबला किससे है, तो उससे मदद मिलती है।
हाँ, ख़ैर, अगर तुम मॉली डोरन से मदद लेने आए हो,
तो तुम्हारी क़िस्मत ख़राब है क्योंकि उसे ग़ायब कर दिया…
मतलब, निकाल दिया गया है… एक हालिया व्यवस्था संबंधी बदलाव में।
अब, मुझे इजाज़त देना, हम में से कुछ लोगों को, पता है…
हाँ।
इससे पहले कि तुम उसके लिए काम करने की शर्म से मर जाओ, तुम्हें अपना इस्तीफ़ा दे देना चाहिए।
प्लीज़ मत कहो।
मुझे नहीं लगता मैं तुम्हारा तरस खाना बर्दाश्त कर पाऊँगी।
ठीक है, क्या प्रगति हुई है, फ़्लाइट?
तकनीकी टीम अभी भी उस कोड पर काम कर रही है।
लैंब क्या कह रहे थे?
कुछ नहीं। कुछ ख़ास नहीं।
बेहतर होगा वापस अंदर चली जाओ। शुक्रिया।
तो, वह महान जैकसन लैंब था, हाँ?
लानत है। ज़ाहिर है कि उस आदमी का दिमाग़ ख़राब हो चुका है।
तुम जानती हो कि वह वेलेस को बेकार की खोज पर भेज रहा है।
मुझे उसमें या स्लॉ हाउस में कोई उपयोगिता
नहीं दिखाई देती।
"एक एजेंट का खुलासा करो, गाँव पर हमला करो, यातायात को भंग कर दो,
मीडिया पर कब्ज़ा कर लो, एक जनवादी नेता को मार दो।"
शुक्रिया।
मेरी पीठ पीछे जाने का बढ़िया काम किया है, डायना।
लैंब के पास इस इमारत में मौजूद किसी के भी मुक़ाबले ज़्यादा फ़ील्ड अनुभव है।
उसे नज़रअंदाज़ करना लापरवाही होगी।
हाँ, पर अंत में… अंत में, यह मेरा फ़ैसला है, है ना,
कि हम यह पूछताछ कैसे करेंगे?
तो अगर मैं कहता हूँ…
तुम्हें कैसे पता चला?
ओह, भगवान।
उन्हें लगेगा कि मैंने तुम्हें बता दिया।
- हम तुम्हारी रक्षा कर सकते… - नहीं कर सकते हो!
अगर मैं उनसे दोबारा मिली, वे मुझे मार डालेंगे, ठीक है?
अगर तुम हमें सब बता दो, तो हम तुम्हारी रक्षा कर सकते हैं।
माफ़ करना।
मेरे लिए किसी पर भी भरोसा करना बहुत मुश्किल है।
मैंने उन पर पहले भरोसा किया था और देखो उन्होंने मुझसे क्या करवाया।
अब मैं बेहद अकेली हूँ।
तुम उनसे कैसे मिली थी?
एक लीबियाई सांस्कृतिक दल के ज़रिये। मुझे अपनी सांस्कृतिक विरासत में दिलचस्पी हुई।
और मैंने जाना कि मुझे आश्रय देने के लिए मुझे ब्रिटेन के प्रति
आभार महसूस करने की ज़रूरत नहीं है।
आश्रय देना ब्रिटेन की ज़िम्मेदारी थी।
क्योंकि तुमने मेरे देश को बर्बाद कर दिया।
ख़ैर, हमारे आने से पहले भी हालात कोई बहुत अच्छे नहीं थे।
हाँ, और अब वे और भी बदतर हैं। और किसी को परवाह नहीं है।
दुनिया बस आगे बढ़ जाती है।
मैं कुछ सक्रियतावादियों से मिली जो एक स्टंट में भाग लेने के लिए लोगों को ढूँढ रहे थे,
लोगों को बताने के लिए कि ब्रिटेन ने क्या किया था।
हम किसी इलाके में लाल कन्फ़ेट्टी फेंकने वाले थे,
या किसी अख़बार के दफ़्तर में घुस जाने वाले थे, पता है, वैसी चीज़ें करने वाले थे।
वह सब कुछ प्रतीकात्मक था।
फिर मुझे समझ आया कि वह सच में यह करना चाहते थे।
फिर जब मैंने ना कहा…
तब उन्होंने मेरी खाल उधेड़ने की धमकी दी।
"दुश्मन को अँधा" करने के लिए वे क्या करेंगे?
मुझे नहीं मालूम।
हालाँकि एक लीबियाई कहावत है जिस पर वे सब हँस रहे थे।
माफ़ करना, मेरी अरबी भाषा बहुत अच्छी नहीं है। पर…
पर वह कुछ ऐसी थी…
"बारिश का कठोर पत्थर पर कोई असर नहीं पड़ता है।"
उनमें से एक ने कहा था,
"लाशों का असर पड़ता है।"
आसमान से बरसती लाशें।
यह कमबख़्त दुनिया का अंत है।
ठीक है, सब लोग सुनो!
हमें विश्वसनीय जानकारी मिली है कि लंदन के हवाईअड्डों को ख़तरा है।
तो सुरक्षा बढ़ा दो…
डेवन, मैंने सुना तुम्हें उस वैन में कारतूस के खोल मिले हैं।
ये उसी बंदूक के हैं जिससे ऐबट्सफ़ील्ड में और हो के घर में गोलियाँ चली थीं।
साथ ही, गैटविक, हीथ्रो, स्टैन्स्टेड और सिटी हवाईअड्डों के नक़्शे और फ़ोटो हैं।
ऐसा कुछ भी मिला जिससे तुम्हें पता चले कि अभी वे कहाँ हैं?
नहीं, कुछ नहीं है।
उनके अंदर आने के बाद प्रवेशद्वार पर लगा सीसीटीवी कैमरा ख़राब हो गया।
- ठीक है। - उसने क्या कहा?
वे हवाईअड्डों का जायज़ा ले रहे हैं, तो हमें पता नहीं है कि वे कहाँ हैं।
हो सकता है वे सिक्योरिटी से बचकर निकल गए हों।
वे एक राकेट लॉन्चर लिए परिधि पर बैठे हो सकते हैं।
ख़ैर?
उसने जो कोड हमें दिया, वह कमाल का है।
उसके सुरक्षा आवरण और तिगुनी-लेयरिंग से,
आप बता सकते हैं कि वह किसी विशिष्ट डिवाइस के लिए लिखा गया था।
और उससे क्या हुआ? अंग्रेज़ी में बताना।
रुकिए।
कोई अंदाज़ा नहीं है।
उसने क्या किया था, यह पता लगाने का बस एक तरीका है
कि उसे फिर से उसी डिवाइस पर चलाया जाए जिसके लिए उसे बनाया गया था।
वह हो का लैपटॉप था। वह हमारे पास है।
हाँ, और हो लगभग उतना अच्छा है जितना वह ख़ुद को समझता है।
तो उसका पासवर्ड तोड़ने में हमें कुछ घंटे लग जाएँगे।
पर…
तुम्हारी ज़रूरत है। और ज़्यादा ख़ुश मत होना।
देखो कौन रेंगता हुआ अपने बाप के पास वापस चला आया।
हे।
वैसे, जैफ़री को बचाने में अच्छा काम किया।
कमबख़्त गिम्बॉल के साथ क्या हुआ?
वह बस किसी तरह की दुर्घटना थी।
उसके सिर पर पेंट का डब्बा गिर गया।
- माफ़ करना, क्या? - हाँ।
उसे ठीक से बाँधकर नहीं रखा गया था।
रुको, वह होने के समय तुम वहाँ थे?
पता है क्या, मैं जानना नहीं चाहती।
हे। सब ठीक है? आधी रात हो रही है।
हाँ…
मैं सो नहीं पा रहा था और मैंने न्यूज़ चालू की
और मैंने गिम्बॉल वाली ख़बर देखी।
कैसा बेवक़ूफ़ है!
निहायत ही बेवक़ूफ़ है।
और कोई उसका मातम नहीं मनाएगा।
और फिर मैंने सोचा कि वह ट्रैफ़िक,
और वह भयानक घटना, वहाँ… क्या नाम था उसका?
ऐबट्सफ़ील्ड।
- यह क्या बकवास है? - ऐबट्सफ़ील्ड, हाँ।
यह एक स्मृति बॉक्स है। तारा के साथ हो की डेटों के स्मृति-चिह्न।
मैं सिस्टम को जोड़ने की कोशिश कर रही थी ताकि हत्यारे की गाड़ी को ट्रेस कर सकूँ,
कुछ तारों के नीचे यह मिला।
देखो, मैं जानता हूँ इसके बाद क्या होने वाला है।
हाँ, यह हमारी अस्थिरता फैलाने की रणनीतियों में से एक है। हम जानते हैं।
नहीं, नहीं, नहीं, नहीं, नहीं।
क्या ये इंसानी बाल हैं?
ख़ैर, आपराधिक मनोविज्ञान के हिसाब से यह चिंता की निशानी है, है ना?
मुझे याद था। मुझे याद था। मुझे…
- अपने दुश्मन को अँधा करना। - नहीं!
वह शहद है। उसका शहद से कुछ लेना-देना है।
हाँ, हनीट्रैप। वे वह कर चुके हैं।
वे फिर से वही करते हैं, समझे, वे फिर से वही करते हैं।
जैसे मधुमक्खियाँ होती हैं।
पता है, यहाँ बहुत अच्छी मधुमक्खियाँ हैं।
हाँ।
वे मुझे बहुत ख़ुशी देती हैं।
जब मैं तुमसे नहीं मिल पाता हूँ, मैं सोचता हूँ,
"कम से कम मेरे पास मधुमक्खियाँ तो हैं।"
हाँ, देखिए, आपको बस वापस सोने की कोशिश करनी चाहिए, ठीक है?
हाँ, हाँ, मैं सोने जा रहा हूँ।
मैं तुमसे लंच के लिए कल मिलूँगा, हाँ, रविवार के लंच के लिए?
हाँ। मैं कोशिश करूँगा। पर शायद मैं काम में व्यस्त रहूँगा।
- नहीं, नहीं रहोगे। - हाँ, मैं कमबख़्त व्यस्त रहूँगा।
गुड नाइट, रिवर।
तुमसे प्यार है।
हाँ, आपसे भी।
मैं सच में व्यस्त रहूँगा क्योंकि यह अभी ख़त्म नहीं हुआ है।
ख़ैर, तुम्हारे लिए ख़त्म हो चुका है क्योंकि तुम्हें जिस बंदे की रक्षा के लिए भेजा गया, उसकी खोपड़ी फूट गई।
मैं इस सबको देखने का काम जारी रखूँगी।
- क्यों? - हो को परेशान करने के लिए।
ठीक है। जैसी तुम्हारी मर्ज़ी। मैं कोई उपयोगी काम ढूँढता हूँ।
क्या लैंब ने तुमसे यह करने को कहा है?
हाँ, एक तरह से।
उन्होंने हमसे भाड़ में जाने और ख़ुद को चोट पहुँचाने को कहा।
को, वह वैसी बातें बोलते ही रहते हैं।
उनका वह मतलब नहीं था।
हाँ, यही मतलब था।
मॉली।
तुमने मुझे बताया क्यों नहीं?
तुम क्या कर लेते?
व्हीलन में इतना शिष्टाचार भी नहीं था कि ख़ुद करता।
मुझे मानव संसाधन से एक ईमेल आई कि मुझे निकाल दिया गया है।
कह रहे हैं कि मैं न्यूनतम सेवा ज़रूरतों से परे हूँ।
तो, तुम वह कैसे करने वाली हो?
वह?
चिरनिद्रा में सोने के लिए।
अब जब तुम्हें नौकरी से निकाल दिया गया है।
शायद गोलियाँ खाकर।
वही लोकप्रिय तरीका है, है ना?
नहीं, तुम्हारे पास उससे ज़्यादा विकल्प हैं।
तट पर बढ़िया लंबा रास्ता। चट्टान से बड़ी छलांग।
तुम शायद स्वंतत्र उड़ान का नया रिकॉर्ड भी बना लो।
कम से कम, तुम्हारा अपना सबसे अच्छा रिकॉर्ड तो बन ही जाएगा।
तुम हमेशा बहुत अच्छी बातें करते हो, है ना?
तुमने समाचार देखे हैं?
ऐबट्सफ़ील्ड?
हाँ। वह, ट्रैफ़िक जाम, चिड़ियाघर में बम,
सब आपस में जुड़े हुए हैं।
को ने उसे एक पुरानी अस्थिरता फैलाने की रणनीति से जोड़ा।
मुझे यक़ीन है यह लीबिया का काम है।
मैं यह पता लगाने के लिए पार्क गया था कि लीबिया में कौन हो सकता है।
वह फ़ाइलों में होगा, जैकसन।
और मैं कोई याद रखने की मशीन नहीं हूँ।
हाँ। पर यहाँ आते समय,
मुझे याद आया कि एक फ़ाइल है जो शायद तुमने रखी हो।
आपने उन्हें यह जगह खोलने के लिए कैसे मना लिया?
मैं फ़र्स्ट डेस्क हूँ।
हम यहाँ क्यों आए हैं?
मुझे लगा थोड़ी ताज़ी हवा खाने से तुम्हें बेहतर लगेगा।
मुझे ठंड लग रही है।
- आप एक दयालु इंसान हैं। शुक्रिया। - मैं हूँ, हाँ? अच्छा है।
तुम्हें पता होना चाहिए कि हम सबने तुम्हारे देश की मदद करने की बहुत कोशिश की थी।
तख़्तापलट के बाद।
दुर्भाग्यवश, वह हमारे संभाल पाने के लिए बहुत ज़्यादा बड़ा बोझ था।
- आपने बस हमसे पल्ला झाड़ लिया। - नहीं, नहीं, ऐसी बात नहीं है।
हम जो कर सकते थे, हमने किया।
और अब,
मैं चाहता हूँ कि तुम इस देश के लिए जो कर सकती हो वह करो।
मैं आपको सब बता चुकी हूँ।
अब सब आपके हाथ में है, मिस्टर फ़र्स्ट डेस्क।
हाँ। हाँ, तुम बता चुकी हो।
मैं बस उसके बारे में सोच रहा था जो तुमने पहले कहा था।
मुझे वह थोड़ा अजीब लगा था।
तुमने कहा…
ख़ैर, तुमने कहा था, "अगर मैं दोबारा उनसे मिली, तो वे मुझे मार डालेंगे।"
और…
मैं सोच रहा था कि तुम उनसे दोबारा कैसे मिलोगी।
पता नहीं। मेरा मतलब था कि अगर कभी उनसे मुलाक़ात हो गई तो।
- नहीं, मुझे नहीं लगता तुम्हारा वह मतलब था, है ना? - नहीं।
नहीं। अगर तुम्हारा वह मतलब होता, तो तुमने कहा होता, "अगर उन्होंने मुझे ढूँढ लिया।"
पर तुमने वह नहीं कहा।
तुमने कहा, "अगर मैं उनसे दोबारा मिली।" जैसे उसकी संभावना है।
तुम्हारे पास उनसे संपर्क करने का तरीका है, है ना?
नहीं!
वे किसी हवाईअड्डे पर कुछ बहुत बुरा करने वाले हैं, है ना?
शायद वे शहर में किसी विमान को गिरा देंगे।
- या रनवे पर उतरते समय उसे बम से उड़ा देंगे। - बस कीजिए, ठीक है?
- मैं जानती हूँ आप क्या करने की कोशिश कर रहे हैं। - मैं ज़िंदगियाँ बचाने की कोशिश कर रहा हूँ।
- नहीं। नहीं, नहीं, नहीं। - मैं यही करने की कोशिश कर रहा हूँ।
आप मुझे अपराध बोध महसूस करवाने की कोशिश कर रहे हैं। और मैंने कुछ ग़लत नहीं किया है।
हाँ, ख़ैर, तुम अभी एक फ़ैसला ले रही हो, है ना?
मेरी मदद ना करने का।
मेरे हिसाब से वह तुम ग़लत कर रही हो।
मुझे इन लोगों को पकड़ना है।
वरना, आसमान से लाशें बरसेंगी।
क्या तुम वाक़ई उसका दोष अपने सिर चाहती हो?
आधी रात को।
मुझे उनसे आज आधी रात को मिलना है। मुझे पता नहीं क्यों।
- मैं बस वही करती हूँ जो वे मुझसे कहते हैं। - कहाँ?
पिक्कैडिली सर्कस में। उन्होंने एक कोड छोड़ा है।
वह एक कूड़ेदान के अंदर चिपकाया हुआ है। उसमें मेट्रो के सफ़र की जानकारी है।
पहला बंदा मुझसे ट्रेन बदलने की पहली जगह पर मिलेगा।
दूसरा बंदा दूसरी जगह पर।
और तीसरा बंदा आख़िरी जगह पर।
उनमें से हर एक जाँच करेगा कि कोई नज़र ना रखे हो
और किसी ने मेरा पीछा ना किया हो।
अब चलो, चलें।
- कहाँ? - तुम उनसे मिलने जाओगी।
अरे, नहीं। नहीं, मैं नहीं कर सकती।
- हाँ, तुम कर सकती हो। समय निकला जा रहा है। - नहीं, नहीं, नहीं, नहीं। नहीं।
नहीं, उन्हें गिरफ़्तार करने के लिए एक टीम भेज दीजिए। वह जाकर कर सकती है।
तुमने ख़ुद कहा कि वे पीछा करने वालों की जाँच करते हैं। मैं उन तीनों हरामख़ोरों को पकड़ना चाहता हूँ।
मेरी बात सुनो, तुम ख़ुद को जितना समझती हो, उससे कहीं ज़्यादा बहादुर हो।
हाँ, वे बहुत बुरे… इंसान हैं।
और मैं समझता हूँ।
मैं समझ सकता हूँ कि तुम एक अबला युवती हो,
पर तुम में ऐसी हिम्मत है जिसके बारे में तुम्हें पता भी नहीं है।
- पर अगर उन्होंने मेरा क़त्ल वगैरह कर दिया तो? - नहीं, नहीं, नहीं, नहीं, नहीं।
हम तुम्हारे साथ हैं। हर कदम तुम्हारे साथ हैं।
हम तुम्हारा ध्यान रखेंगे। मैं वादा करता हूँ।
मैं अपनी ज़बान देता हूँ।
तुम्हें कुछ भी, कुछ भी नहीं होगा।
मैं करूँगी।
शुक्रिया।
तुम बहादुर हो। तुम बहुत, बहुत बहादुर हो।
फ़्लाइट।
हम हर कदम तुम्हारे साथ रहेंगे।
मैं वादा करता हूँ।
तुमने वह सब सुन लिया।
पिक्कैडिली सर्कस, वे उससे चरणों में मिलेंगे।
हम एक कदम पीछे रहेंगे।
- ट्रैकर? - कोट में है।
बढ़िया।
आपको यक़ीन है कि वह यह कर सकती है?
उसे करना ही पड़ेगा।
मैं उस पर बयान देने वाला हूँ। बस उनसे कहना…
क्लॉड।
हाँ।
तारा को फ़ील्ड में भेजना एक ग़लती है।
वह कोई प्रशिक्षित एजेंट नहीं है।
- हाँ, ख़ैर, उसने हो को बेवक़ूफ़ बना लिया, है ना? - हो को कोई भी बेवक़ूफ़ बना सकता है।
देखो, हम बहुत ज़्यादा समय से एक कदम पीछे चल रहे हैं।
अब समय आ गया है नियंत्र…
तुम्हें याद दिलाना पड़ेगा कि ज़िंदगियाँ दाँव पर लगी हैं?
हवाईअड्डों के आसपास हमने सुरक्षा कड़ी कर दी है।
हम उनके लिए तैयार हैं। वे अंदर नहीं घुस पाएँगे।
हाँ, अब तक की हमारी रणनीतियों पर बहुत ज़्यादा विश्वास ना होने के लिए
मुझे माफ़ करना।
तुम्हें मानना पड़ेगा, कि उनकी जो भी योजना है,
उन्होंने हमारी प्रतिक्रिया के बारे में पहले से सोच रखा होगा।
उन तक पहुँचने का इकलौता रास्ता तारा के ज़रिये है।
सुनो। मैं तारा को संभाल लूँगा।
तुम उस कोड पर ध्यान दो जो उसने हमें दिया है, ठीक है?
तुम तैयार हो?
मुझे माफ़ कर दो। मैं यह नहीं कर सकती।
फ़्लाइट, क्या हुआ है?
वह यह नहीं कर सकती है।
वह ख़ुद का खुलासा कर देगी। हमें इसे रद्द करना पड़ेगा।
उसे फ़ोन दो।
तारा, हम हर कदम तुम्हारे साथ हैं।
कैसे?
तुम्हारे कोट में एक ट्रैकर है।
तुम्हारे फ़ोन पर एक ओपन माइक है।
सुरक्षित दूरी पर एक टीम तुम्हारे पीछे-पीछे आएगी।
मुसीबत की कोई भनक भी मिली और वे तुम्हें निकाल लेंगे।
उन्हें बहुत देर हो जाएगी और मैं मर चुकी होऊँगी।
नहीं।
तुम पर शक करने की इन आदमियों के पास कोई वजह नहीं है।
बिल्कुल भी नहीं।
माफ़ करना, मैं यह नहीं कर सकती।
तारा, अपने आसपास देखो।
तुम उन सभी निर्दोष, ख़ुश लोगों को देख रही हो
जो बस अपनी रोज़मर्रा की ज़िंदगियाँ जी रहे हैं?
अब ऊपर देखो।
अगर तुमने यह नहीं किया, तो आसमान में विमान हैं
जो नीचे गिर सकते हैं।
और तुम यह सकती हो, मैं जानता हूँ तुम कर सकती हो।
- सर? - हाँ, फ़्लाइट।
फ़्लाइट, वह क्या कर रही है?
ठीक है।
वह अंदर जा रही है।
हाँ! अच्छी लड़की।
तुम नहीं। वह।
हालाँकि तुम भी, शाबाश।
जैसे ही तुम सीढ़ियों से नीचे उस स्टेशन में जाओगी,
मैं कार मैं बैठे आदमियों के साथ आगे बढ़ूँगी।
हम तुमसे एक ट्रेन पीछे रहेंगे।
उस बीच, एक दूसरी टीम ज़मीन पर तुम्हारा पीछा करेगी
और तीसरी टीम आसमान से नज़र रखेगी।
अगर मुझे कुछ हो गया,
तो प्लीज़ मेरे माता-पिता से कहना कि मुझे माफ़ कर दें और यह कि मैं उनसे प्यार करती हूँ, ठीक है?
यह सब ख़त्म होने के बाद तुम ख़ुद उनसे कह देना।
प्लीज़।
टीम एक, परिधि पर आओ।
- इसमें इतना समय क्यों लग रहा है? - नहीं लग रहा है।
मैं "हो-ड्रॉन" कोलाइडर के इस्तेमाल से तुम्हारे सिस्टम को हैक कर रहा हूँ,
किसी भी जीवित इंसान के मुक़ाबले ज़्यादा तेज़ी से।
- तुम यह नहीं कर सकते हो? - यह गधा?
यह मेरा लैपटॉप भी नहीं खोल पाया था।
पासवर्ड के लिए एक खरब संभावनाएँ और एक ग़लत एंट्री से पूरी ड्राइव मिटा दी जाएगी।
ज़ाहिर है मैंने डार्क नेट पर उसका बैकअप ले रखा है, पर कोई उसे ढूँढ नहीं पाएगा।
तुम्हारी भी बहुत याद आई, रॉडी।
हम चाहते हैं यह उसी तरीके से हमारे सिस्टम में घुसे जैसे यह पहले घुसा था,
उसी डिवाइस से।
फिर हम उसमें कोड डालेंगे।
और वह कोड वही करेगा जो उसने पहले किया था?
पर इस बार, हम उसे धीमा कर सकते हैं, देख सकते हैं कि वह क्या है, कहाँ जा रहा है।
पर वह असल में कहीं नहीं जाएगा?
नहीं, हम उसे एक बंद लूप में कैद कर सकते हैं, उसे उसी चारदीवारी में घूमने देंगे।
बहुत बढ़िया है।
फिर वह हमें बहुमूल्य जानकारी देगा।
हो एक सीरियल किलर है।
क्या वह एक स्टेक की हड्डी है?
- हो ने तारा के साथ खाए खाने से बचाकर रखी है? - उसने सब कुछ रखा है।
जितना हमने सोचा था, वह उससे भी ज़्यादा घटिया कमीना है।
उसके लिए यह आसान नहीं है।
यह उसके आसपास के लोगों के लिए आसान नहीं है।
उसने उसके काम से रिस्टबैंड और पास बचाकर रखे हैं।
लगता है उसने कूड़ेदान से निकाले थे।
फिर से बताना वह क्या करती थी?
इवेंट्स में काम करती थी, है ना?
स्नैक्स पकड़ाती हुई सुंदर लड़की।
पर यह कमाल का सामान है।
उसके साथ डेट पर इस्तेमाल किया हुआ टी बैग।
यह सिटी हॉल का है।
यह भी।
वह वहाँ कई इवेंट्स के लिए गई थी।
और एक शस्त्र मेले में भी।
तुम्हें लगता है उसने जैफ़री की हत्या के लिए जगह टटोली थी,
हथियार चुराए थे?
क्या वह चिड़ियाघर भी गई थी?
हो के साथ।
रीजेन्ट्स पार्क चिड़ियाघर
और एसो के लिए एक कार्यक्रम में भी।
वह अस्थिरता फैलाने की रणनीति के हर एक टुकड़े से जुड़ी है।
पर वह पार्क के कब्ज़े में है?
चलो, तारा।
मैं जानता हूँ तुम यह कर सकती हो।
हाँ, वह कर रही है।
- सर? - हाँ?
सीढ़ियों और स्टेशन के खुले हिस्से के बीच हम उसे सीसीटीवी पर नहीं देख पाएँगे,
पर हम उसका ट्रैकर देख पाएँगे।
ठीक है।
हाँ।
फ़्लाइट से कहो कि अपनी पोज़ीशन में आ जाए।
स्टेशन के प्रवेश पर आ जाओ।
ठीक है। कोड चल रहा है।
ओह, देखो। उसने एक फ़ाइल की प्रति बनाई।
कौन सी फ़ाइल?
किसकी फ़ाइल?
व्हीलन की।
उन्होंने व्हीलन की फ़ाइल की प्रति क्यों बनाई?
ख़ैर, किसी ने मुझे उसके बारे में नहीं बताया
वह कैसे झूठ बोलती है
ख़ैर, किसी ने मुझे उसके बारे में नहीं बताया
कितने लोग रोए
ख़ैर, अब बहुत देर हो चुकी है माफ़ी माँगने के लिए
मुझे कैसे पता होता?
मैं परवाह क्यों करूँ?
प्लीज़ उसे ढूँढने की कोशिश मत करना
वह वहाँ नहीं है
टारगेट ने जानकारी ली क़िस्म : कोल्ड ड्रॉप
वह चल क्यों नहीं रही है?
- क्या ट्रैकर की जानकारी देर से आ रही है? - ऐसा लगता तो नहीं है।
- क्या मैं फ़्लाइट को नीचे भेजूँ? - नहीं, अभी नहीं।
हो सकता है वे उसे जल्दी मिल गए हों। हम उन्हें डराकर भगाना नहीं चाहते हैं।
ओह, धत्।
हाँ, तुम्हारे परफ़ॉरमेंस मूल्यांकन में वह शब्द बहुत बार दिखाई देने वाला है।
कोड कुछ और कर रहा है।
- कुछ ऐसा जो उसने पहले नहीं किया था? - पहले हमें पता नहीं चला था।
वह अंदर गया, बाहर आया और अपने निशान छुपा दिए थे। अब वह बाहर नहीं जा सकता है।
धत्।
सार्वजनिक मेट्रो अंडरग्राउंड
हम यहाँ क्यों रुके हुए हैं?
- वह हाथ से निकल जाएगी। - वह रुक गई है।
खुले हिस्से में सीसीटीवी देखो, वह वहाँ से निकली होगी।
वहाँ उसका कोई अतापता नहीं है।
वह ट्रैकर अभी भी सीढ़ियों के पास ही है।
फ़्लाइट को तुरंत नीचे भेजो।
फ़्लाइट, नीचे जाओ।
मुझे किसी ने उसके बारे में नहीं बताया
हालाँकि सब जानते थे
ख़ैर, अब बहुत देर हो चुकी है माफ़ी माँगने के लिए
मुझे कैसे पता होता? मैं परवाह क्यों करूँ?
अरे, नहीं।
प्लीज़ उसे ढूँढने की कोशिश मत करना
उसने अपना कोट फेंक दिया। दोहरा रही हूँ : उसने अपना कोट फेंक दिया।
मैं समझ नहीं पा रहा।
वह अपना कोट क्यों फेंकेगी?
पिक्कैडिली सर्कस स्टेशन
उसकी आवाज़ शांत और सौम्य थी उसकी आँखें साफ़ और चमकदार थीं
पर वह वहाँ नहीं है
धत्।
हमें उसे अंदर बंद नहीं करना चाहिए था।
नहीं। नहीं, तुम्हें नहीं करना चाहिए था।
यह क्यों हो रहा है? क्या…
क्या…
क्या कोई मुझे बताएगा कि आख़िर यहाँ हो क्या रहा है?
मुझे नहीं पता, सर।
हमारा सिस्टम पूरी तरह बंद हो गया है।
अपने दुश्मन को अँधा कर दो।
सब गड़बड़ हो गया।
हम सफल हुए?
फ़र्स्ट डेस्क अँधा हो गया है।
बाकी पार्क अँधा हो गया है।
अब आख़िरी चरण।
ख़ैर, अब बहुत देर हो चुकी है माफ़ी माँगने के लिए
मुझे कैसे पता होता? मैं परवाह क्यों करूँ?
प्लीज़ उसे ढूँढने की कोशिश मत करना
वह वहाँ नहीं है
ख़ैर, मैं बताती हूँ कि वह कैसी दिखती थी
वह कैसा बर्ताव करती थी उसके बालों का रंग क्या था
उसकी आवाज़ शांत और सौम्य थी उसकी आँखें साफ़ और चमकदार थीं
पर वह वहाँ नहीं है
उप-शीर्षक अनुवादक : मीनू